Modstanderne slikker sig om munden, når de har hjørnespark i kampene mod AaB. Det nordjyske hold har ikke nok høje spillere, siger Hans Peter Rytter.

AaB har efter en flot sæsonstart i Superligaen med point i de første syv kampe fået et par black outs mod Brøndby og senest ude mod Lyngby. - Det er meget naturligt, når man har så mange unge spillere på holdet, sagde TV2 Nords sportsekspert, HP Rytter tirsdag aften i Nordjylland LIVE. Rytter peger desuden på, at AaB dels mangler høje spillere, der kan dække op ved modstandernes hjørnespark og dels bør gå tilbage til det hurtige spil med mange afleveringer, frem for at forsøge gennembrud på egen hånd. Se hele analysen af AaB og Aalborg Håndbolds flotte ligastart i Sport med Rytter over klippet